КОМИ РЕСПУБЛИКАЛÖН ОЛАНПАС

**«Коми Республикаын административнöй кывкутöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося кöч тöлысь 24 лунö

**1 статья.** Пыртны «Коми Республикаын административнöй кывкутöм йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.) татшöм вежсьöмъяс:

1. 4 статьяын:

1) 2 юкöн дорö пасйöдын:

а) 1 пункт гижны тадзи:

«1) гора сёрни, горзöм, шутьлялöм, сьылöм да музыкальнöй инструментъяс вылын ворсöм;»;

б) содтыны татшöм 41 пункт:

«41) транспорт средство кутысьöн звукöвöй сигналсö дугöдöм кузя мера примиттöм, кор шумитö транспорт средство гусялöмысь устройство;»;

2) содтыны татшöм 31 юкöн:

«31. Асмогасьöм вылö индытöм общественнöй местаясын асмогасьöмысь гражданаöс öлöдöны либö административнöя штрапуйтöны кыксёсянь öти сюрс шайт мында.»;

3) 4 юкöнын «1, 2 да 3 юкöнъясын» кывъяс вежны «1 – 31 юкöнъясын» кывъясöн.

2. 42 статьяса 1 да 2 юкöнъяс гижны тадзи:

1. Тыр арлыдтöмъясöс юридическöй кывкутысьяслöн либö юридическöй кывкутысьöс артмöдтöг асшöр удж нуöдысь гражданалöн объектъяс вылö (мутасö, жыръясö) лэдзöмысь, кöнi вузалöны сöмын сексуальнöй вузöсъяс, пивнöй ресторанъясын, виннöй баръясын, пивнöй баръясын, рюмочнöйясын, мукöд местаын, кöнi вузалöны сöмын алкоголя прöдукция, сур да сы подув вылын вöчöм юанторъяс, да мукöд местаын, кöнi тыр арлыдтöмлöн дзоньвидзалунлы, сылöн физическöй, интеллектуальнöй, психическöй, духовнöй да нравственöй сöвмöмлы вермöны вöчны лёктор, пуктыссьö административнöй штрап:

чина йöзлы – öти сюрс шайтсянь куим сюрс шайтöдз;

юридическöй кывкутысьяслы – вит сюрс шайтсянь дас сюрс шайтöдз.

2. Тыр арлыдтöмъясöс öтйöза местаясö войся кадö, сы лыдын уличаö, стадионъяс вылö, паркъясö, скверъясö, öтув вöдитчан транпорт средствоясö, юридическöй кывкутысьяслöн либö юридическöй кывкутысьöс артмöдтöг асшöр удж нуöдысь гражданалöн объектъяс вылö (мутасö, жыръясö), кöнi позьö пырны «Öтуввезö», сетöны вузасян да йöзöс öтув вердан (организацияясын либö пунктъясын), гажöдчан, прöст кад коллялан услугаяс, кöнi оланпасöн урчитöм пöрадок серти вузалöны алкоголя прöдукция, сур да сы подув вылын вöчöм юанторъяс, да мукöд уна йöза местаö бать-мамöн (найöс вежысь йöзöн) либö тыр арлыдтöмъяскöд мероприятиеяс нуöдысь йöзöн колльöдтöг лэдзöмысь пуктыссьö административнöй штрап:

чина йöзлы – öти сюрс шайтсянь куим сюрс шайтöдз;

юридическöй кывкутысьяслы – вит сюрс шайтсянь дас сюрс шайтöдз.».

3. 11 статьяса 2 юкöнын, 131 статьяын, 16 статьяса 10 пунктын «7 статьяса 12, 13 юкöнъясöн, 14 юкöнöн (12, 13 юкöнъясöн индöм административнöй право торкалöмъяслöн серти)» кывъяс вежны «7,» лыдпасöн.

4. 14 статьяса 1 юкöнын «, 7 статьяса 1, 5 юкöнъясöн, 14 юкöнöн (1, 5 юкöнъясöн индöм административнöй право торкалöмъяслöн состав серти)» кывъяс киритны.

**2 статья.** Тайö Оланпасыс вынсялö сійöс официальнöя йöзöдöмсянь дас лун бöрын.

Коми Республикаса Юралысь В.А. Торлопов

Сыктывкар

2009 вося лöддза-номъя тöлысь 30 лун

90-РЗ №

Исакова 2 764 пас